নওগাঁ শহরের লাইব্রেরী পট্টিতে অনুপম, লেকচার, পাঞ্জেরী, ফুলকুড়ি, জননী, জুপিটার, গ্লোবসহ বিভিন্ন প্রকাশনী সংস্থার নোট গাইড বই পাওয়া যাচ্ছে। একইভাবে উপজেলার প্রাথমিক, মাধ্যমিক ও মাদ্রাসা পর্যায়ে সরকারি বিধিনিষেধের পর কমিশন বাণিজ্যের কারণে দেদারছে চলছে নিষিদ্ধ নোট ও গাইড। আর শিক্ষার্থীরা এসব নোট ও গাইড কিনতে বইয়ের দোকানে হুমড়ি খেয়ে পড়ছে। শিক্ষকদের কমিশন দেয়ার ফলে নোট ও গাইডের দাম আগের তুলনায় বেড়ে গেছে বলেও মনে করছেন পুস্তক বিক্রেতারা।এসব নোট গাইড বই প্রকাশ্য বিক্রি করছেন, শহরের লাইব্রেরী পট্রির কিশোর লাইব্রেরী, বিশ্বকোষ লাইব্রেরী, আন্দমেলা, বইঘর প্লাস, বইঘর, জনতা লাইব্রেরী, কথাকলি লাইব্রেরীসহ সব লাইব্রেরীতে।